15.marts 2023

Dagsorden for mødet i SOSU Esbjergs bestyrelse

torsdag den 23.marts 2023 kl. 15.00 – 17.00

Godkendelse af dagsorden

Indstilling: Det indstilles at dagsorden godkendes

Godkendelse af referatet fra mødet den 13. december 2022

I henhold til forretningsordenen pkt. 3.5 er referatet godkendt, da der ikke har været indsigelser.

Årsrapport 2022

Gennemgang og godkendelse.

Fremlægges ved revisor Thomas Schormand Johansen, Deloitte.

Bilag: 3.1	Udkast til årsrapport 2022.

Bilag: 3.2	Udkast til revisionsprotokollat til årsrapport 2022.

Bilag: 3.3	Bestyrelsestjekliste og bestyrelsens stillingtagen til revisors eventuelle kritiske bemærkninger og væsentlige anbefalinger i revisionsprotokollatet

Indstilling:

Det indstilles, at Årsrapport 2022 og revisionsprotokollat til Årsrapport godkendes og underskrives.

Det indstilles herudover, at formanden på vegne af bestyrelsen underskriver bilag til ministeriet, vedrørende bestyrelsens stillingtagen til revisors eventuelle kritiske bemærkninger og væsentlige anbefalinger i revisionsprotokollatet samt bestyrelsestjekliste.

Bestyrelsen skal endvidere godkende en medarbejder til at forestå den elektroniske indberetning af årsrapporten til Virk.dk samt den afsluttende godkendelse og signering af indberetningen via digital signatur.

Bestyrelsens underskrift på såvel årsrapport som revisionsprotokollat for 2022 vil foregå elektronisk. Der vil til hvert bestyrelsesmedlem tilgå en mail om, hvorledes underskrivelsen foregår via MitId.

Indstilling:

Det indstilles, at økonomileder Claus Larsen forestår indberetning af årsrapporten, samt den endelige godkendelse og signering heraf via digital signatur

Underskrift på referater m.m.

4.1	Elektronisk underskrift

Forslag om at bestyrelsen overgår til elektronisk underskrift / signering i forbindelse med godkendelse af referater m.m.

Indstilling: Til beslutning.

Hvis ovennævnte besluttes, skal der ske ændring i bestyrelsens forretningsorden.

4.2	Ændring af forretningsorden

Kort orientering om forslag til ændringer i bestyrelsens forretningsorden.

Ændringerne vedrører punkterne 3.5, 3.6 og 6.5

Indstilling: Til beslutning

Bilag 4.2	Forretningsorden med markerede ændringsforslag

Orientering ved direktøren

5.1	Sygefravær 2022

Skolens sygefraværsstatistik for 2022 viser en stigning i antallet af sygedage sammenlignet med 2021.

Bilag 5.1	Sygefraværsstatistik 2022

5.2	Ny skole- og institutionsplan

Kort orientering om skolens nye skole- og institutionsplan, herunder processen for udarbejdelsen.

Bilag 5.2	Skole- og institutionsplan for SOSU Esbjerg

5.3	Brandforhold på skolen

Brandmyndighedernes regler har konsekvenser for læringsmiljøet på skolen. Det har haft særlig betydning for indretningen af gangarealerne.

Indstilling: Til orientering

Orientering ved formanden og andre bestyrelsesmedlemmer

Skolens bygningskapacitet

7.1	Udvidelse af skolens bygningskapacitet

Status på processen vedr. udvidelse af skolens kapacitet

Indstilling: Til orientering

Skolens Strategi 2025

8.1	Udvalgt indsats fra strategien

Præsentation af ”Det fleksible læringsforløb” /v. udviklingskonsulent Malene Visby

Indstilling: Til orientering og drøftelse

Ny hjemmeside

9.1	Præsentation af ny hjemmeside for SOSU Esbjerg

Skolen har fået ny hjemmeside. Kort præsentation heraf.

Indstilling: Til orientering

Resultatlønskontrakt for 2022 / 2023

10.1	Afrapportering af direktørens resultatlønskontrakt 2022

I januar 2023 har formanden og næstformanden vurderet direktørens afrapportering og fastlagt udmøntningen.

Resultatlønskontrakten blev vurderet opfyldt svarende til 99%.

Afrapporteringen er lagt på skolens hjemmeside.

10.2	Direktørens resultatlønskontrakt 2023

Med afsæt i bilag 10.2 fra bestyrelsesmødet i december 2022 har formanden og næstformanden udarbejdet ny resultatlønskontrakt for 2023.

Den nye kontrakt er lagt på skolens hjemmeside.

Indstilling: Til orientering

Kvaliteten på skolens uddannelser og kurser

11.1	Trivsels- og tilfredshedsmålinger

Der gives korte præsentationer Elevtrivselsmåling (ETU) og Kvalitetsmåling på AMU (VIS-Kvalitet) / v. ledelseskonsulent Mogens Schlüter

Indstilling: Til orientering og drøftelse

Uddannelserne

12.1	Orientering fra de lokale uddannelsesudvalg (LUU)

Fællestemaet for LUU-erne var ”Rekruttering på tværs af uddannelserne”. Herudover blev undersøgelser vedr. elevtrivsel og kursisttilfredshed fremlagt og drøftet. Og der var en fremlægning og dialog om ”Det fleksible læringsforløb”.

Efter fællesdelen var følgende emner på dagsordenen:

SOSU	PA	AMU
Ny formand; Susanne Hartvig, Esbjerg Kommune Godkendelse af revision af tre LUP (lokal undervisningsplan) Øget fravær hos elever.	Mødet sluttede efter fællesdelen.	Arbejdsmarkedspolitisk redegørelse. Nye tilbud om AMU-dansk

Bilag 12.1	Referat fra LUU møderne den 22.februar 2023

Indstilling: Til orientering

Eventuelt